《宝佑三年上已风雨连日成歌寄谊儒侄》
宋代·阳枋

风雨飘摇三月三，绮罗罢游客停骖。
满城春树烟监参，朱户绿窗愁不堪。
香芹刺泥燕争衔，杜鹃啼情正含。
舞雩儿童笑鴒{左含右鸟}，尧舜气象此中涵。
鼓瑟高人手可探，淡音非雅亦非南。
太守风期神与参，我解此意谁为谈，
但觉满怀春酣酣。花柳蒙迷不可贪，
芳菲易歇随浮岚。间闭阁门可所耽，
惟见千山万山秀色郁如蓝。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。